smcproject/ml-wiki-sentences huggingface dataset:
പ്രൊട്ടസ്റ്റന്റ് സഭകളിലെ തീക്ഷ്ണതയേറിയ കാൽ‌വിനിസ്റ്റ് വിഭാഗത്തിന്റെ വിശ്വാസപ്രമാണങ്ങളിൽ അടിയുറച്ച് വിശ്വസിക്കുകയും അവ പ്രചരിപ്പിക്കുകയും ചെയ്ത ഇദ്ദേഹം പ്രധാനമായും സ്മരിക്കപ്പെടുന്നത്‍ പിൽഗ്രിംസ് പ്രൊഗ്രസ് അഥവാ തീർഥാടകന്റെ വഴി എന്ന ഗ്രന്ഥത്തിന്റെ കർത്താവ് എന്ന നിലയിലാണ്.
പാപികളിൽ പ്രധാനിക്ക് അളവില്ലാത്ത കൃപ , ശ്രീമാൻ ദുഷ്ടന്റെ ജീവിതവും മരണവും , വിശുദ്ധയുദ്ധം എന്നിവയാണ് ബന്യന്റെ മറ്റു പ്രധാന കൃതികൾ.
പത്തൊൻപതാം നൂറ്റാണ്ടിലെ ഒരു ഇംഗ്ലീഷ് കുടുംബത്തിൽ ഒരു പുസ്തകം മാത്രമാണുണ്ടായിരുന്നതെങ്കിൽ അത് ബൈബിൾ ആകുമായിരുന്നു.
എന്നാൽ രണ്ടു പുസ്തകങ്ങൾ ഉണ്ടായിരുന്നപ്പോൾ രണ്ടാമത്തേത് ഷേക്സ്പിയറുടെ നാടകങ്ങളിലൊന്നല്ല, തീർത്ഥാടകന്റെ വഴി ആയിരുന്നു എന്നു പറയാറുണ്ട്.
ഇംഗ്ലീഷ് ഭാഷയിലെ മുന്തിയരചനകളിലൊന്നായി ഈ കൃതിയെ കണക്കാക്കുന്നുണ്ട്.
അതേസമയം, പ്യൂരിറ്റൻ കാൽ‌വിനസത്തിന്റെ ലോകവീക്ഷണം എഴുതിയ കൃതിയുമാണ്.
ഔപചാരിക വിദ്യാഭ്യാസം അക്ഷരാഭ്യാസം നേടുന്നതിൽ അവസാനിച്ച ആളാണ് രചയിതാവെന്ന് കൂടി ഓർക്കുമ്പോൾ തീർഥാടകന്റെ വഴി എന്ന കൃതിയുടെ ചരിത്രം ആരെയും അത്ഭുതപ്പെടുത്തുന്നതാണ്.
പൊങ്ങച്ച മേള (Vanity Fair), മനസ്സിടിവിന്റെ ചളിക്കുണ്ട് (Slough of Despond), നിരാശാരാക്ഷസൻ (Giant Despair), സംശയക്കോട്ട (Doubting Castle), വശ്യസാനു (Delectable Mountains) പോലെയുള്ള പ്രയോഗങ്ങൾ ഇംഗ്ലീഷ് ഭാഷക്കു തീർഥാടകന്റെ വഴിയിൽ നിന്നു കിട്ടിയ സംഭാവനകളാണ്.
അതിന്റെ ശൈലി വളരെയധികം എഴുത്തുകാരെ സ്വാധീനിച്ചിട്ടുണ്ട്.
താൻ താലോലിക്കുന്ന ബാല്യകാലസ്മരണകളിലൊന്ന് പിതാവിനൊപ്പമിരുന്ന് തീർത്ഥാടകന്റെ വഴി വായിച്ചതാണെന്ന് ഇംഗ്ലീഷ് നാടകകൃത്ത് ബർണാഡ് ഷാ പറഞ്ഞിട്ടുണ്ട്.
അഞ്ചാമത്തെ വയസ്സിൽ ആ പുസ്തകം പൂർണ്ണ താത്പര്യത്തോടെ വായിക്കുവാൻ ഷാക്ക് കഴിഞ്ഞിരുന്നത്രെ.
എഴുത്തുകാരനെന്ന നിലയിൽ ഷാ ബന്യനെ ഷേക്സ്പിയറിനുപരി വിലമതിച്ചിരുന്നു എന്നും പറയപ്പെടുന്നു.
സംഗ്രഹം ക്രിസ്ത്യാനിയുടെ കഥ
കൃതിയുടെ ഒന്നാം ഭാഗത്ത് ബന്യൻ, തന്റെ വാസസ്ഥലമായിരുന്നതും വിനാശത്തിന് മുദ്രകുത്തപ്പെട്ടതുമായ പട്ടണത്തിൽ നിന്നു രക്ഷപെട്ട്, സ്വർഗ്ഗീയ നഗരത്തിലേക്ക്, ഒട്ടേറെ അപകടങ്ങൾ തരണം ചെയ്ത് യാത്ര ചെയ്യുന്ന ക്രിസ്ത്യാനിയുടെ കഥ പറയുന്നു.
തന്നെ കാത്തിരിക്കുന്ന വിധിയുടെ ഭീകരത അയാൾക്കു വെളിപ്പെട്ടത്, വേദപുസ്തകവായനയിൽ നിന്നാണ്.
മനശ്ശാന്തി നഷ്ടമായി നെടുവീർപ്പിട്ടിരുന്ന അയാൾക്ക് പട്ടണത്തിന് പുറത്തേക്കുള്ള രക്ഷയുടെ മാർഗ്ഗം കാണിച്ചു കൊടുത്തത്, സുവിശേഷകനാണ്(Evangelist).
സ്വന്തം കുടുംബത്തിന്റെ എതിർപ്പിനെ അവഗണിച്ച്, പാപഭാരത്തിന്റെ മാറാപ്പും ചുമന്ന് ഇറങ്ങിത്തിരിച്ച ക്രിസ്ത്യാനിയെ പിന്തിരിപ്പിക്കാൻ അയൽക്കാരായ ചഞ്ചലനും (Pliable) പിടിവാശിയും (Obstinate) ശ്രമിച്ചു നോക്കിയെങ്കിലും അയാൾ വഴങ്ങിയില്ല.
തുടർന്നുള്ള യാത്രയിൽ അയാൾ മനസ്സിടിവിന്റെ ചളിക്കുണ്ടിൽ (Slough of Despond) വീണു.
അതിൽ നിന്നു ഒരുവിധം കരകയറി യാത്ര തുടർന്ന ക്രിസ്ത്യാനിക്ക് നേരിടേണ്ടി വന്നത് ലോകജ്ഞാനി (Worldly Wiseman)യെയാണ്.
രക്ഷക്ക് ക്രിസ്ത്യാനി തെരഞ്ഞെടുത്ത കഷ്ടപ്പാടിന്റെ വഴി ഉപേക്ഷിച്ച്, അടുത്തു തന്നെയുള്ള  സദാചാരം (Morality) എന്ന ഗ്രാമത്തിൽ തങ്ങാൻ ലോകജ്ഞാനി ഉപദേശിച്ചു.
അയാളിൽ നിന്നും കഷ്ടിച്ചു രക്ഷപെട്ട ക്രിസ്ത്യാനി പട്ടണത്തിനു വെളിയിലേക്കുള്ള ഇടുങ്ങിയ വാതിൽക്കൽ എത്തി.
ഇടുങ്ങിയ നേർമാർഗ്ഗം
അവിടന്നങ്ങോട്ട് സ്വർഗ്ഗീയനഗരത്തിലേക്കുള്ള മാർഗ്ഗമായിരുന്നു.
അത് ദുർഗമവും ഇടുങ്ങിയതുമെങ്കിലും നേർമാർഗ്ഗമായിരുന്നു.
താമസിയാതെ അയാൾ പരിഭാഷകൻ (Interpreter) എന്നൊരാളെ കണ്ടുമുട്ടി.
അയാൾ ക്രിസ്ത്യാനിക്കു പല ദൃശ്യങ്ങളും കാണിച്ച് അർത്ഥം വിശദീകരിച്ചു കൊടുത്തു.
പിന്നെ തീർത്ഥാടകൻ ഒരു കുരിശിനും ശവകുടീരത്തിനും മുന്നിലെത്തി.
അവിടെ അയാളുടെ പുറത്തെ ഭാരം അത്ഭുതകരമായി നീക്കപ്പെട്ടതു കൂടാതെ, തുടർന്നുള്ള യാത്രക്കുവേണ്ട രേഖകളും സം‌രക്ഷാകവചവും കിട്ടി.
എന്നുവച്ച് അപകടങ്ങൾ ഒഴിവായി എന്നർഥമില്ല.
അയാൾക്കു മുന്നിൽ ബദ്ധപ്പാടിന്റെ മല (difficulty hill) ഉണ്ടായിരുന്നു.
അതു കടക്കാനൊരുങ്ങിയ ക്രിസ്ത്യാനി ഉപചാരിയേയും (Formalist) കാപട്യത്തേയും (Hypocrasy) കണ്ടുമുട്ടി.
കുറുക്കുവഴികൾ മാത്രം നടന്ന് ശീലിച്ചവരായിരുന്നു അവർ.
അവരുടെ ഉപദേശം കൈക്കൊള്ളാതെ യാത്ര തുടർന്ന തീർഥാടകൻ ബദ്ധപ്പാടിന്റെ മലക്കു മുകളിലെത്തിയപ്പോൾ ക്ഷീണം കൊണ്ട് തെല്ലു നേരം മയങ്ങി.
മയക്കത്തിൽ നിന്നു ഉണർന്ന് യാത്ര തുടർന്ന് കുറേദൂരം ചെന്നപ്പോഴാണ്, തന്റെ യാത്രാരേഖകൾ ഉറങ്ങിയ സ്ഥലത്ത് വെച്ചു മറന്ന കാര്യം അയാൾക്കു ഓർമ്മ വന്നത്.
അവ തിരികെയെടുത്ത് തീർഥാടകൻ ബദ്ധപ്പാടിന്റെ മലയുടെ ഉച്ചിയിലെ സുന്ദരമായ കൊട്ടാരത്തിലെത്തി.
മരണത്തിന്റെ താഴ്വര, പൊങ്ങച്ചമേള
കൊട്ടാരത്തിൽ രൂപവതികളായ വകതിരിവ് (Discretion), വിവേകം (Prudence), ഭക്തി(Piety), പരസ്നേഹം(Charity) എന്നിവരുടെ സാന്ത്വനോപദേശങ്ങൾ സ്വീകരിച്ച് വിശ്രമിച്ച ശേഷം യത്ര തുടർന്ന തീർത്ഥാടകന്, അപമാനത്തിന്റെ താഴ്വരയിൽ (Valley of Humiliation) ഒരു സത്വവുമായി (Apollyon) ഏറ്റുമുട്ടേണ്ടി വന്നു.
ആ പോരാട്ടത്തിൽ ജയിച്ച് മുന്നോട്ടു ചെന്ന അയാൾ എത്തിയത്, മരണം നിഴൽ വീഴ്ത്തിയ താഴ്വര(Valley of the Shadow of Death)യിലാണ്.
ഭയഭീതിതനായ തീർത്ഥാടകന് അവിടെ വിശ്വസ്തൻ(Faithful) എന്നൊരാളെ സഹയാത്രികനായി കിട്ടി.
പരസ്പരം സാന്ത്വനം പകർന്ന് യാത്ര തുടർന്ന അവർക്ക് പിന്നെ പൊങ്ങച്ചമേള (Vanity Fair) എന്ന പട്ടണത്തിൽ കൂടിയാണ് പോകേണ്ടിയിരുന്നത്.
അവിടത്തെ പ്രലോഭനങ്ങളിൽ വീഴാൻ വിസമ്മതിച്ച അവരോട് അമർഷം കൊണ്ട പട്ടണവാസികൾ അവരെ പിടിച്ച് വിചാരണക്കായി, നന്മവിരോധി (Hate Good) എന്ന ന്യായാധിപന്റെ മുന്നിലെത്തിച്ചു.
അയാൾ വിശ്വസ്തനെ മരണശിക്ഷക്കു വിധിച്ചു.
ക്രിസ്ത്യാനി കഷ്ടിച്ച രക്ഷപെട്ടു.
നിരാശാരാക്ഷസൻ, വാഗ്ദാനത്തിന്റെ താക്കോൽ
മുന്നോട്ടുള്ള യാത്രയിൽ ക്രിസ്ത്യാനിക്കു കൂട്ടായി പ്രത്യാശി (Hopeful) എന്നൊരാളെ കിട്ടി.
അയാളുമൊത്ത് യാത്രതുടർന്നെങ്കിലും താമസിയാതെ അവരിരുവരും നിരാശാരാക്ഷസന്റെ (Giant Despair) പിടിയിൽ പെട്ടു.
തന്റെ കൈവശം വാഗ്ദാനത്തിന്റെ താക്കോൽ (Key of Promise) ഉള്ള കാര്യം ഓർമ്മ വന്ന ക്രിസ്ത്യാനി അതുപയോഗിച്ച് ബന്ധനത്തിൽ നിന്നു വിമോചിതനായി.
തുടർന്നുള്ള യാത്ര അവരെ വശ്യസാനു (Delectable Mountain) വിലെത്തിച്ചു.
നല്ലവരായ അവിടത്തെ ആട്ടിടയന്മാർ അവർക്ക് ദൈവസാമീപ്യം (Immanuel) എന്നുകൂടി അറിയപ്പെടുന്ന ആ സ്ഥലത്തിന്റെ മഹിമകൾ കാണിച്ചു കൊടുത്തു.
അവർ സ്വർഗീയ നഗരത്തിനടുത്തെത്താറായിരുന്നു.
മരണനദി കടന്ന്
കുറേദൂരം യാത്രചെയ്തപ്പോൾ അവർക്ക് സ്വർഗ്ഗകവാടം അകലെ കാണാറായി.
എന്നാൽ അതിനു മുൻപിലെത്താൻ ഒരു നദി കടക്കണമായിരുന്നു.
മറ്റുവഴിയൊന്നും ഇല്ലെന്നു മനസ്സിലായപ്പോൾ അവർ നദി കടക്കാൻ നിശ്ചയിച്ച് അതിലിറങ്ങി.
മുന്നോട്ടുചെന്നപ്പോൾ ക്രിസ്ത്യാനിക്ക് മിക്കവാറും ആശയറ്റ മട്ടായെങ്കിലും പ്രത്യാശിയുടെ സാന്ത്വനം അയാളെ നദി കടക്കാൻ സഹായിച്ചു.
ക്രിസ്ത്യാനിയും പ്രത്യാശിയും സ്വർഗ്ഗകവാടം കടന്നെങ്കിലും, നേരത്തേ അവർ വഴിയിൽ പരിചയപ്പെട്ടിരുന്ന അജ്ഞത (Ignorance) എന്നു പേരായ ചെറുപ്പക്കാരനെ കാത്തിരുന്നത് മറ്റൊരു വിധിയാണ്.
അയാൾ നദി കടന്നത് വ്യർഥമോഹം (Vain Hope) എന്ന കടത്തുകാരന്റെ തോണിയിലാണ്.
അങ്ങനെ സ്വർഗ്ഗകവാടത്തിനു മുൻപിൽ ചെന്ന് പ്രവേശനം അർത്ഥിച്ച അയാൾക്കു പ്രവേശനം കിട്ടിയില്ല.
പകരം, അധികം ദൂരെയല്ലാതെ കണ്ട മറ്റൊരു വാതിലിലൂടെ അയാൾ ആനയിക്കപ്പെട്ടു.
സ്വർഗ്ഗകവാടത്തിനുമുൻപിൽ നിന്നുപോലും നരകത്തിലേക്കു വഴിയുണ്ടായിരുന്നു.
ക്രിസ്ത്യാനിയെ പിന്തുടർന്ന ക്രിസ്റ്റിയാന
ക്രിസ്ത്യാനിയുടെ തീർഥാടനത്തിൽ അയാളെ അനുഗമിക്കാൻ ഭാര്യ ക്രിസ്റ്റിയാന വിസമ്മതിച്ചിരുന്നെങ്കിലും പിന്നീട് അയാളുടെ യാത്രയുടെ കഥ കേട്ട അവൾ, മക്കളോടൊപ്പം അയാളുടെ മാർഗ്ഗം പിന്തുടരാൻ നിശ്ചയിച്ചു.
തീർഥാടകന്റെ വഴിയുടെ രണ്ടാം പുസ്തകം, ക്രിസ്ത്യാനിയുടെ സഹധർമ്മിണി ക്രിസ്റ്റിയാനയുടേയും അവരുടെ നാലു മക്കൾ മാത്യു, സാമുവൽ, ജോസഫ്, ജെയിംസ് എന്നിവരുടേയും  തീർഥാടനത്തിന്റെ കഥയാണ്.
ആ യാത്രയിൽ അവർക്കൊപ്പം ദയ (Mercy) എന്നു പേരുള്ള അയൽക്കാരിയും ഉണ്ടായിരുന്നു.
ഒന്നാം ഭാഗത്തിന്റെയത്രത്തോളം ഉദ്വേഗജനകമല്ലെങ്കിലും, ക്രിസ്റ്റിയാനയുടെയും മക്കളുടേയും തീർഥാടനത്തിന്റെ കഥയും അതീവ ഹൃദ്യമാണ്.
പിൽഗ്രിംസ് പ്രോഗ്രസിന്റെ മലയാള പരിഭാഷകൾ സഞ്ചാരിയുടെ പ്രയാണം (1847) - വിവ: റവ.
സി. മുള്ളർ / റവ.
പി. ചന്ദ്രൻ.
പരദേശി മോക്ഷയാത്ര (1847) - വിവ: ആർച്ച് ഡീക്കൻ കോശി / റവ.
ജോസഫ് പീറ്റ്.
തീർത്ഥാടകന്റെ വഴി അവലംബം ↑ {{ cite web }} : Cite has empty unknown parameters: | accessyear= , | month= , | accessmonthday= , and | coauthors= ( help ) ↑ The Pilgrim's Progress(Penguin English Library, 1983-ലെ പതിപ്പ് ↑ ↑ http://links.jstor.org/sici?sici=0030-8129(195706)72%3A3%3C520%3ASBAP%3E2.0.
CO%3B2-R ↑ 1 2 ↑ കുറിപ്പുകൾ A seventeenth century Calvinist sat down to write a tract (ലഘുലേഖ, പ്രചാരണകൃതി) and produced a folk-epic of the universal religious imagination.
പിൽഗ്രിംസ് പ്രോഗ്രസിന്റെ 1985-ലെ പെൻ‌ഗ്വിൻ പതിപ്പിനെഴുതിയ അവതാരികയിൽ റോജർ ഷാരോക്ക്
പി. മുഹമ്മദ് ഫൈസൽ ഇംഗ്ലീഷ് വിലാസം https://ml.wikipedia.org/wiki/Mohammed_Faizal_P.
_P .
നാഷണലിസ്റ്റ് കോൺഗ്രസ് പാർട്ടി (എൻ‌സി‌പി) യിലെ ഒരു ഇന്ത്യൻ രാഷ്ട്രീയക്കാരനാണ് പി‌.
പി. മുഹമ്മദ് ഫൈസൽ .
ലക്ഷദ്വീപിൽ നിന്നുള്ള പാർലമെന്റ് അംഗമാണ് ( പതിനാറാമത് ലോകസഭ ).
2014 ലെ ഇന്ത്യൻ പൊതുതെരഞ്ഞെടുപ്പിൽ മുഹമ്മദ് ഹംദുള്ള സയീദിനെ പരാജയപ്പെടുത്തി.
2019ലും ആ വിജയം ആവർത്തിച്ചു.
പി. പൂക്കോയത്തങ്ങൾ ആണ് പിതാവ് തളിപ്പറമ്പ് സർ സൈദ് കോളജിൽ നിന്നും 1997ൽ  ജന്തുശാസ്ത്രബിരുദം നേടി2000ത്തിൽ എം ബി എ യ്യും പാസായി.
ലക്ഷദ്വീപിലെ ജനങ്ങളിൽ പ്രശസ്തനായ ഒരു രാഷ്ട്രീയക്കാരനാണ് മുഹമ്മദ് ഫൈസൽ.
തൊഴിൽ വർദ്ധിപ്പിക്കുക, മത്സ്യത്തൊഴിലാളികളുടെ ഉപജീവനമാർഗ്ഗം സംരക്ഷിക്കുക, ലക്ഷദ്വീപിലെ പൗരന്മാർക്ക് മെച്ചപ്പെട്ട ആരോഗ്യ സംരക്ഷണം നൽകുക, ദ്വീപിന്റെ ടൂറിസ്റ്റ് വ്യവസായത്തെ പ്രോത്സാഹിപ്പിക്കുക എന്നീ വേദികളിലാണ് മുഹമ്മദ് ഫൈസൽ പാർലമെന്റിലേക്ക് തിരഞ്ഞെടുക്കപ്പെട്ടത്.
പതിനാറാം ലോക്‌സഭയിലെ എൻസിപിയുടെ പാർട്ടി വിപ്പായും അദ്ദേഹം തിരഞ്ഞെടുക്കപ്പെട്ടു.
പിൻഹ്കോയിസോറസ് ഇംഗ്ലീഷ് വിലാസം https://ml.wikipedia.org/wiki/Pinacosaurus
മംഗോളിയയിൽ നിന്നും ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് പിൻഹ്കോയിസോറസ് .
കവചമുള്ള ഒരു ദിനോസറാണ്  ഇവ.
അങ്കയ്ലോസൗർ വിഭാഗത്തിൽ പെട്ട ദിനോസറാണ് ഇവ.
അവലംബം പുറത്തേക്കുള്ള കണ്ണികൾ http://www.prehistoric-wildlife.com/species/p/pinacosaurus.html%5Bപ്രവർത്തിക്കാത്ത+കണ്ണി%5D
പിൻ‌യിൻ
പിൻയിൻ അല്ലെങ്കിൽ ഹാ‌ൻയു പിൻയിൻ സാമാന്യ ചൈനീസ് ഭാഷയുടെ ഔദ്യോഗികമായ റോമനീകരണമാണ്.
ചൈനീസ് പ്രധാന പ്രദേശം , മലേഷ്യ , സിംഗപ്പൂർ , തായ്‌വാൻ എന്നിവിടങ്ങളിൽ ഇത്തരത്തിൽ ചൈനീസ് ഭാഷയെ റോമൻ അക്ഷരമാലയുപയോഗിച്ച് എഴുതുന്ന ഔദ്യോഗികവും ലോകവ്യാപകമായി അംഗീകൃതവുമായ രീതിയെ ഈ പേരിൽ അറിയപ്പെടുന്നു.
ചൈനീസ് അക്ഷരമാലയുപയോഗിച്ചെഴുതുന്ന ചൈനീസ് ഭാഷയെ ഇങ്ങനെ ഇംഗ്ലീഷ് ഭാഷയ്ക്കുപയോഗിച്ചുവരുന്ന റോമൻ അക്ഷരമാലയുപയോഗിച്ച് എഴുതുന്നു.
പുതുതായി ചൈനീസ് പഠിക്കുന്നവർക്കും വിദേശസഞ്ചാരികൾക്കും ഇത് ഉപയോഗപ്രദമാണ്.
ഇതിനായി രണ്ടു രീതിയിൽ എഴുതിവരുന്നു.
ആവശ്യമായ ഉച്ചാരണശബ്ദ ചിഹ്നങ്ങളോടെ എഴുതുന്നതാണ് ഒരു രീതി.
മറ്റേത്, ഉച്ചാരണശബ്ദങ്ങൾ കാണിക്കാതെ എഴുതുന്ന രീതിയാണ്.
ചൈനയിലെ പല സ്ഥലനാമങ്ങളും വഴിയരികിലുള്ള സ്ഥലപ്പേർ കാണിക്കുന്ന ബോഡുകളിൽ ഈ രണ്ടു രീതിയിലോ ഏതെങ്കിലും ഒരു രീതിയിലോ പലേടത്തും കാണിച്ചിട്ടുണ്ട്.
ഇത് വിനോദ സഞ്ചാരികൾക്കും ചൈനയിലെത്തുന്ന മറ്റു രാജ്യങ്ങളിലെ ജനങ്ങൾക്കും അനായാസം ഈ ബോഡുകൾ വായിച്ചു മനസ്സിലാക്കാൻ ഉപകരിക്കുന്നു.
ചൈനീസ് ഭാഷ ഉപയോഗിച്ചുവരുന്ന മലേഷ്യ, സിംഗപ്പൂർ, തായ്‌വാൻ പ്രദേശങ്ങളിലും ഈ രീതി സ്വീകരിച്ചിട്ടുണ്ട്.
കംപ്യൂട്ടർ പ്രോഗ്രാമിലും ഈ രീതി പ്രാവർത്തികമാക്കിയിട്ടുണ്ട്.
ഹാ‌ൻയു പിൻയിൻ സമ്പ്രദായം 1950-കളിലാണ് അതിനുമുമ്പത്തെ റോമൻവത്കരണ സമ്പ്രദായത്തെ ആസ്പദമാക്കി ഔദ്യോഗികമായി രൂപപ്പെടുത്തിയത്.
അത്, ചൈനീസ് സർക്കാർ 1958-ൽ ആണ് പുറത്തിറക്കിയത്.
പല തവണ ഈ സമ്പ്രദായം പരിഷകരിക്കപ്പെട്ടിട്ടുണ്ട്.
1982ൽ സാമാന്യവത്കരണത്തിനായുള്ള അന്താരാഷ്ട്ര സംഘടന ഇതിനെ അന്താരാഷ്ട്ര സാമാന്യരീതിയായി എടുത്തിട്ടുണ്ട്.
2009-ൽ ഈ സമ്പ്രദായത്തെ തായ്‌വാൻ തങ്ങളുടെ സാമാന്യരീതിയായി അംഗീകരിച്ചു.
ഇംഗ്ലിഷിനുതകുന്ന രീതിയിൽ ചില മേഖലകളിൽ ഇതിനെ തിരഞ്ഞെടുത്തിട്ടുണ്ട്.
എന്നാൽ വിദ്യാഭ്യാസ ആവശ്യങ്ങൾക്കും കമ്പ്യൂട്ടർ മേഖലയിലും ഇത് സാർവത്രികമാക്കിയിട്ടില്ല.
ഹാൻയു ( ലഘൂകരിച്ച ചൈനീസ് : 汉语 ; പരമ്പരാഗത ചൈനീസ് : 漢語 ) എന്ന ചൈനീസ് വാക്കിന്റെ അർത്ഥം ഹാൻ ജനങ്ങളുടെ സംസാരഭാഷയെന്നും പിൻയിൻ ( 拼音 ) എന്നതിനർത്ഥം ഉച്ചരിച്ച വാക്കുകൾ എന്നുമാണ്.
പിർഹോകോറിസ് അപ്ട്രെസ് ഇംഗ്ലീഷ് വിലാസം https://ml.wikipedia.org/wiki/Pyrrhocoris_apterus
പിർഹോകോറിഡൈ കുടുംബത്തിലെ ഒരു സാധാരണ പ്രാണിയാണ് ഫയർബഗ് എന്നറിയപ്പെടുന്ന പിർഹോകോറിസ് അപ്ട്രെസ്.
( Pyrrhocoris apterus )ചുവപ്പും കറുപ്പും വർണ്ണം കാരണം ഇതിനെ എളുപ്പത്തിൽ തിരിച്ചറിയാൻ സാധിക്കുന്നു.
എന്നാൽ ഇതേപോലെ നിറമുള്ള കോറിസസ് ഹയോസ്സിയമിയുമായി ആശയക്കുഴപ്പമുണ്ടാകുന്നുണ്ട്.
(സിന്നമൻ ബഗ്, സ്ക്വാഷ് ബഗ്) ചിത്രശാല
നിംഫ് സമാഹരണ സ്വഭാവം കാണിക്കുന്ന സ്പെയിനിലെ ഫയർബഗ്ഗുകൾ മാളോ വിത്തുകൾ ഭക്ഷിക്കുന്ന ഒരു ഫയർബഗ് ( Hibiscus syriacus ).
Possible confusion
Comparison of Pyrrhocoris and Corizus Pyrrhocoris apterus Corizus hyoscyami അവലംബം പുറം കണ്ണികൾ Images of firebugs Firebugs in the Channel Islands Archived 2008-12-29 at the Wayback Machine .
Media related to Pyrrhocoris apterus at Wikimedia Commons Pyrrhocoris apterus എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പിൽറ്റ്ഡൗൺ മനുഷ്യൻ പിൽറ്റ്ഡൗൺ തലയോട്ടിയുടെ പരിശോധന.
പിൻനിരയിൽ ഇടത്തുനിന്ന് എഫ്.ഒ. ബാർലോ , ജി. എല്ലിയറ്റ് സ്മിത്ത് , ചാൾസ് ഡോസൺ , ആൽബർട്ട് സ്മിത്ത് വുഡ്വേഡ് എന്നിവർ.
മുൻനിരയിൽ എ.എസ്. അണ്ടർവുഡ് , ആർതർ കീത്ത് , വില്ല്യം പൈക്രാഫ്റ്റ് , റേ ലാങ്കെസ്റ്റെർ .
1915-ൽ ജോൺ കൂക്ക് വരച്ച ചിത്രം പിൽറ്റ്ഡൗൺ മനുഷ്യൻ്റെ തലയോട്ടി - പുനർനിർമ്മിതി
ഇരുപതാം നൂറ്റാണ്ടിൻ്റെ തുടക്കത്തിലവതരിപ്പിച്ച പുരാജീവശാസ്ത്രവുമായി ബന്ധപ്പെട്ട പ്രശസ്തമായ ഒരു തട്ടിപ്പാണ് പിൽറ്റ്ഡൗൺ മനുഷ്യൻ ( ഇംഗ്ലീഷ് : Piltdown man ) അല്ലെങ്കിൽ പിൽറ്റ്ഡൗൺ തട്ടിപ്പ് ( ഇംഗ്ലീഷ് : Piltdown hoax ).
മനുഷ്യപരിണാമത്തിലെ ഒരു അറിയപ്പെടാത്ത കണ്ണിയുടെ ഫോസിലുകൾ എന്ന പേരിൽ പ്രദർശിപ്പിച്ച എല്ലിൻ കഷണങ്ങളാണ് ഈ പേരിൽ അറിയപ്പെടുന്നത്.
ഒരു തലയോട്ടിയും താടിയെല്ലുമാണ് ഇക്കൂട്ടത്തിലുണ്ടായിരുന്നത്.
ഇംഗ്ലണ്ടിലെ കിഴക്കൻ സസെക്സിലെ പിൽറ്റ്ഡൗണിൽനിന്ന് 1912-ൽ ചാൾസ് ഡോസൺ ശേഖരിച്ചതെന്ന് അവകാശപ്പെട്ട ഈ എല്ലുകളുടെ അടിസ്ഥാനത്തിൽ Eoanthropus dawsoni ("Dawson's dawn-man") എന്ന് ശാസ്ത്രനാമവും നൽകി.
എന്നാൽ ഒരു ഒറാങ്ങുട്ടാൻ്റെ താടിയെല്ലും ആധുനികമനുഷ്യൻ്റെ തലയോട്ടിയും കൂട്ടിച്ചേർത്താണ് ഇത് നിർമ്മിച്ചെടുത്തതെന്ന് 1953-ൽ തെളിയിക്കപ്പെട്ടു.
ഇതൊരു തട്ടിപ്പാണെന്ന് തെളിയിക്കപ്പെടുന്നതുവരെ ഈ അസ്ഥികൾ ശാസ്ത്രലോകത്ത് ഒരു വിവാദകാരണമായി നിലനിന്നു.
പുരാജീവശാസ്ത്രവുമായി പ്രചരിക്കപ്പെട്ടിട്ടുള്ള ബന്ധപ്പെട്ട എക്കാലത്തേയും ഏറ്റവും കുപ്രസിദ്ധമായ തട്ടിപ്പായിരിക്കാം പിൽറ്റ്ഡൗൺ മനുഷ്യൻ്റേത്.
മനുഷ്യപരിണാമവുമായി ബന്ധപ്പെട്ടതാണെന്നതിനാലും ഇത് അവതരിപ്പിക്കപ്പെട്ടതിനുശേഷം തട്ടിപ്പാണെന്ന് കണ്ടെത്താൻ ഏറെക്കാലമെടുത്തു (40 വർഷത്തിലധികം) എന്നതുമാണ് ഇതിനു കാരണം.
മറ്റു പുരാതനമനുഷ്യഫോസിലുകളിൽ നിന്ന് വ്യത്യസ്തമായി പിൽറ്റ്ഡൗൺ മനുഷ്യൻ്റെ തലയോട്ടിക്ക് മനുഷ്യൻ്റേതിനോട് സാമ്യവും താടിയെല്ലിന് ആൾക്കുരങ്ങിൻ്റേതിനോടുമുള്ള സാമ്യവുമാണ് വിചിത്രമായിരുന്നത്.
ജാവ മനുഷ്യൻ ആഫ്രിക്കയിൽ നിന്നുള്ള പുരാതനമനുഷ്യഫോസിലുകൾ തുടങ്ങിയവയിൽ താടിയെല്ല് ആധുനികമനുഷ്യനോടും തലയോട്ടി ആൾക്കുരങ്ങിനോടുമാണ് സാമ്യമുണ്ടായിരുന്നത്.
ഇക്കാരണത്താൽ പരിണാമധാരയിൽ പിൽറ്റ്ഡൗൺ മനുഷ്യൻ്റെ സ്ഥാനം പ്രഹേളികയായി നിലനിന്നിരുന്നു.
1950-കളുടെ തുടക്കത്തിൽ ബ്രിട്ടീഷ് ശാസ്ത്രജ്ഞരായ കെന്നത്ത് ഓക്ലി , ജോസഫ് വെയ്നർ , വിൽഫ്രഡ് ലെ ഗ്രോസ് ക്ലാർക്ക് എന്നിവരുടെ രാസ-അനാട്ടമിക്കൽ പരീക്ഷണങ്ങളിലൂടെയാണ് ഈ തട്ടിപ്പ് അസന്ദിഗ്ദ്ധമായി പൊളിച്ചത്.
അവലംബം 1 2 F Clark Howel (1965), Early Man - Life Nature Library, p 24-25, http://www.amazon.com/Early-man-Life-nature-library/dp/B0006BZR56
പിർ പഞ്ചാൽ ഭൂഗർഭ റെയിൽപാത ഇംഗ്ലീഷ് വിലാസം https://ml.wikipedia.org/wiki/Pir_Panjal_Railway_Tunnel
33°30′45″N 75°11′50″E ﻿ / ﻿ 33.5124345°N 75.1970923°E ﻿ / 33.5124345; 75.1970923 Jammu–Baramulla line km Baramulla–Kupwara line to Kupwara (planned) 338 Baramulla 330 Sopore 323 Hamre 315 Pattan 307 Mazhom 292 Budgam Srinagar–Kargil–Leh line (planned) 281 Srinagar 275 Pampore Jhelum Bridge 269 Kakapora 259 Awantipora 252 Panzgom 245 Bijbehara to Pahalgam (planned) 238 Anantnag 231 Sadura 226 Qazigund Pir Panjal Railway Tunnel ( 11.2 km 7 mi ) 208 Banihal Arpinchala Sumber Sangaldan Tunnel ( 7 km 4 mi ) Sangaldan Basindadhar Dugha Chenab Bridge Salal Reasi Anji Khad Bridge 78 Shri Mata Vaishno Devi Katra 62 Chak Rakhwal 53 Udhampur 44 Ramnagar Tawi Bridge 22 Manwal 14 Sangar 10 Bajalta Jammu–Poonch line to Poonch (proposed) 0 Jammu Tawi Jalandhar–Jammu line km This diagram: view talk edit റെയിൽവെ ലൈൻ കടന്നു പോകുന്ന പിർ പഞ്ചാൽ റേഞ്ചിന്റെ ദൃശ്യം
കാശ്മീർ താഴ്വരയെ ജമ്മു മേഖലയുമായി ബന്ധിപ്പിക്കുന്ന റെയിൽപാതയാണ് പിർ പഞ്ചാൽ ഭൂഗർഭ റെയിൽപാത .
ഏഷ്യയിലെ മൂന്നാമത്തെ ഏറ്റവും വലിയ ഭൂഗർഭ റെയിൽപാതയാണിത്.
പാത വരുന്നതോടെ നിലവിലുള്ള 35 കീ.
മീറ്റർ ദൂരം 18 ആയി കുറയും.
2013 ജൂൺ 5 ന് പ്രധാനമന്ത്രി മൻമോഹൻ സിങ് ഉദ്ഘാടനം ചെയ്തു.
നീളവും ഉയരവും
ജമ്മുവിലെ ബാനിഹാൾ ടൗൺ മുതൽ കശ്മീരിലെ ഖാസിഗുണ്ട് ടൗൺ വരെ 11 കി.
മീറ്ററാണ് തുരങ്കത്തിന്റെ നീളം.
ശരാശരി 11.215 km ഉയരമുള്ള ഈ ഭൂഗർഭ പാത 1,760 m (5,770 ft) or about 440 m (1,440 ft) ജവഹർ ടണലിനു താഴെയായാണ് കാണുന്നത്.
അടിയന്തര ഘട്ടങ്ങളിലുപയോഗപ്പെടുത്താനും ശുചീകരണ സംവിധാനത്തിനുമായി മൂന്നു മീറ്റർ വീതിയുള്ള ഒരു റോഡും അഴുക്കുചാൽ സംവിധാനവും ഭൂഗർഭ പാതയ്ക്കുള്ളിലുണ്ട്.
1,691 കോടി നിർമ്മാണച്ചെലവ് വന്ന പാതയുടെ  നിർമ്മാണം ഹിന്ദുസ്ഥാൻ കൺസ്ട്രക്ഷൻ കമ്പനിയാണ് നിർവഹിച്ചത്.
ആറു വർഷമെടുത്ത് പൂർത്തിയാക്കിയ ഈ നിർമ്മിതിക്കായി പാറ പൊട്ടിക്കുന്നതിന് ആസ്ട്രേലിയൻ സംവിധാനമാണ് ഉപയോഗിച്ചത്.
ഇന്ത്യൻ കരസേനയുടെ സഹായവും തുരങ്കനിർമ്മാണത്തിൽ  ലഭിച്ചിരുന്നു.
അവലംബം ↑ {{ cite news }} : Check date values in: | accessdate= and | date= ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ ↑ {{ cite web }} : Check date values in: | date= ( help ) ; More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) പുറം കണ്ണികൾ Pir Panjal Railway Tunnel T80 By N.A.T.M Archived 2011-08-09 at the Wayback Machine .
at IRICEN
പിർതിപൂർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് പിർതിപൂർ.
പിർതിപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് പിർതിപൂർ ൽ 107 വീടുകൾ ഉണ്ട്.
ആകെ ജനസംഖ്യ 558 ആണ്.
ഇതിൽ 307 പുരുഷന്മാരും 251 സ്ത്രീകളും ഉൾപ്പെടുന്നു.
പിർതിപൂർ ലെ സാക്ഷരതാ നിരക്ക് 65.05 ശതമാനമാണ്.
പിർതിപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 81 ആണ്.
ഇത് പിർതിപൂർ ലെ ആകെ ജനസംഖ്യയുടെ 14.52 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 168 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 159 പുരുഷന്മാരും 9 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 99.4 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 38.1 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
പിർതിപൂർ ലെ 239  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 107 - - ജനസംഖ്യ 558 307 251 കുട്ടികൾ (0-6) 81 45 36 പട്ടികജാതി 239 133 106 പട്ടിക വർഗ്ഗം 0 0 0 സാക്ഷരത 65.05 % 56.2 % 43.8 % ആകെ ജോലിക്കാർ 168 159 9 ജീവിതവരുമാനമുള്ള ജോലിക്കാർ 167 158 9 താത്കാലിക തൊഴിലെടുക്കുന്നവർ 64 64 0 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
പീക്കി ഇംഗ്ലീഷ് വിലാസം https://ml.wikipedia.org/wiki/Peeki
ഇടുക്കി ജില്ലയിലെ മുതുവാൻ എന്ന ആദിവാസി സമൂഹം ഉപയോഗിക്കുന്ന ഒരു സുഷിരവാദ്യമാണ്‌ പീക്കി .
ഈ പ്രദേശത്തെ ആദിവാസികൾ മൂന്ന് തരം സുഷിരവാദ്യങ്ങൾ ഉപയോഗിക്കുന്നു.
പീക്കി, വീളാൻ കുഴൽ, തുമ്പിക്കുഴൽ എന്നിങ്ങനെയാണ്‌ അവ അറിയപ്പെടുന്നത്.
അവയിൽ ഏറ്റവും പ്രാധാന്യം അർഹിക്കുന്ന ഒരു വാദ്യമാണ്‌ പീക്കി .
പടപ്പട്ട എന്ന മരമുപയോഗിച്ചാണ്‌ ഈ വാദ്യം നിർമ്മിച്ചിരിക്കുന്നത്.
കുറും‌കുഴലിനോട് ഏകദേശം സാമ്യമുള്ള ഇതിന്‌ എട്ട് (8") ഇഞ്ച് നീളവും വിരിഞ്ഞ അറ്റത്തിന്‌ മൂന്ന് (3") ഇഞ്ച് വ്യാസവും ഉണ്ടായിരിക്കും.
ഇതിന്റെ മുകൾ ഭാഗത്തിലൂടെ ഊതുന്നതിനായി ജ്ഞാനപ്പുല്ല് ഉപയോഗിക്കുന്നു.
വശങ്ങളിൽ ആറ് (6) സുഷിരങ്ങൾ ഉണ്ടായിരിക്കും.
അതിലൂടെയാണ്‌ സ്വരങ്ങൾ നിയന്ത്രിക്കുന്നത്.
വലിപ്പം കുറഞ്ഞ പീക്കിയെ തുമ്പിക്കുഴൽ എന്നും, ഓടക്കുഴലിനോട് സാമ്യമുള്ളവയെ വീളാൻ കുഴൽ എന്നും അറിയപ്പെടുന്നു .
പീക്കി ബ്ലൈൻഡേഴ്സ് (ടിവി പരമ്പര)
ഒന്നാം ലോക മഹായുദ്ധത്തിനു ശേഷം ഇംഗ്ലണ്ടിലെ ബർമിങ്ഹാ മിലെ  പീക് ബ്ലൈൻഡേഴ്സ് സംഘത്തിന്റെ ചൂഷണത്തെ അടിസ്ഥാനമാക്കി ബി.ബി.സി അവതരിപ്പിച്ച ഒരു ബ്രിട്ടീഷ് ടെലിവിഷൻ ക്രൈം പരമ്പരയാണ് പീക്കി ബ്ലൈൻഡേഴ്സ് .
സ്റ്റീവൻ നൈറ്റ് സൃഷ്ടിക്കുകയും  കാരിൻ മാൻഡബാക്ക് പ്രൊഡക്ഷൻസ്,  ടൈഗർ ആസ്പെക്റ്റ് പ്രൊഡക്ഷൻസ് എന്നിവർ ചേർന്ന നിർമ്മാണം നിർവഹിക്കുകയും ചെയ്ത ഈ പരമ്പര മുഖ്യമായും കേന്ദ്രീകരിക്കുന്നത് , പീക്കി ബ്ലൈൻഡേഴ്സ് സംഘത്തിന്റെ തലവനായ ടോമി ഷെൽബിയിലും, സംഘത്തെ അടിച്ചമർത്താൻ നിയോഗിക്കപ്പെട്ട ഡിറ്റക്ടീവ് ചെസ്റ്റർ കാംപ്ബെലിലുമാണ്.
കിലിയൻ മർഫി , സാം നീൽ എന്നിവർ യഥാക്രമം  ടോമി ഷെൽബിയുടെയും ചെസ്റ്റർ കാംപ്ബെലിന്റെയും വേഷങ്ങൾ കൈകാര്യം ചെയ്തു .
2013 സെപ്റ്റംബർ 13 ന് ബി.ബി.സി. ടു ചാനലിൽ  ആറു എപ്പിസോഡുകൾ ഉള്ള ആദ്യ സീസൺ സംപ്രേഷണം ചെയ്തു.
രണ്ടാം സീസൺ 2014 ഒക്ടോബർ 2 നും, മൂന്നാമത്തെ സീസൺ 2016 മേയ് 5 നും , നാലാം സീസൺ 2017 നവംബർ 15 നും സംപ്രേഷണം ചെയ്തു.
നീരാഴി കൊട്ടാരം ഇംഗ്ലീഷ് വിലാസം https://ml.wikipedia.org/wiki/Neerazhi_Palace,_Changanassery
കേരളത്തിൽ ചങ്ങനാശ്ശേരിയിൽ സ്ഥിതിചെയ്യുന്ന കൊട്ടാരമാണ് നീരാഴി കൊട്ടാരം .
തെക്കുംകൂർ രാജവംശം തലസ്ഥാനം വെന്നിമലയിൽനിന്നും, ചങ്ങനാശ്ശേരിയിലേക്ക് മാറ്റി സ്ഥാപിച്ചപ്പോൾ പുഴവാതിലെ നീരാഴിക്കെട്ട് കൊട്ടാരമായിരുന്നു രാജഗൃഹമായി ഉപയോഗിച്ചിരുന്നത്.
തിരുവിതാംകൂർ മഹാരാജാവ് അനിഴം തിരുനാൾ മാർത്താണ്ഡവർമ്മ തെക്കുംകൂർ രാജ്യം ആക്രമിക്കുന്ന അവസരത്തിലാണ് പുഴവാതിൽ നിന്നും കോട്ടയം നട്ടാശ്ശേരിയിലേക്ക് തലസ്ഥാനം മാറ്റിസ്ഥാപിച്ചത്.
മാർത്താണ്ഡവർമ്മയുടെ നിർദ്ദേശപ്രകാരം കോട്ടയം ചവിട്ടുവേലിയിൽ അവർ പിന്നീട് സ്ഥിരതാമസവുമാക്കി.
തിരുവിതാംകൂർ മഹാരാജാവ് സ്വാതിതിരുനാൾ രാമവർമ്മയുടെ പിതാവ് രാജരാജ വർമ്മ വലിയ കോയിത്തമ്പുരാൻ ജനിച്ചത് നീരാഴി കൊട്ടാരത്തിലാണ്.
കൊട്ടാരം
തെക്കുംകൂർ രാജ്യത്തിന്റെ ഭരണ സിരാകേന്ദ്രവും,  രാജകൊട്ടാരമായിരുന്നു നീരാഴി കൊട്ടാരം.
ചങ്ങനാശ്ശേരിയിലെ പുഴവാതിലാണ് കൊട്ടാരം സ്ഥിതി ചെയ്യുന്നത്.
1750 വരെ തെക്കുംകൂർ രാജവംശവും, പിന്നീട് വടക്കൻ മലബാറിൽ നിന്ന് ചങ്ങനാശ്ശേരിയിൽ സ്ഥിരതാമസമാക്കിയ പരപ്പനാട് രാജവംശവും ഈ കൊട്ടാരം ഉപയോഗിച്ചിരുന്നു.
1790 ലെ തിരുവിതാംകൂർ ആക്രമണത്തിൽ (ചങ്ങനാശ്ശേരി യുദ്ധം) തെക്കുംകൂറിലെ അവസാന രാജാവായിരുന്ന ആദിത്യ വർമ്മൻ മണികണ്ഠൻ കോട്ടയം നട്ടാശ്ശേരിയിലേക്ക് രക്ഷപ്പെട്ടത് ഈ നീരാഴി കൊട്ടാരത്തിൽ നിന്നുമാണ്.
നീരാഴി കൊട്ടാരം മുൻപ് നീരാഴിക്കെട്ട് എന്നാണ് അറിയപ്പെട്ടിരുന്നത്.
എ.ഡി. 1400-നു ശേഷം തെക്കുംകൂർ രാജാക്കന്മാരുടെ കാലത്ത് നീരാഴി കൊട്ടാരം പുനഃർനിർമ്മിക്കുകയും, അവർ മണികണ്ഠപുരത്തു നിന്നും ചങ്ങനാശ്ശേരിയിലേക്ക് രാജധാനി മാറ്റി സ്ഥാപിക്കുകയും ചെയ്തു.
1749-ലെ ചങ്ങനാശ്ശേരി യുദ്ധത്തിൽ തെക്കുംകൂറിലെ അവസാന രാജാവായിരുന്ന ആദിത്യ വർമ്മൻ മണികണ്ഠനെ അനിഴം തിരുനാൾ മാർത്താണ്ഡവർമ്മ സ്ഥാനഭ്രഷ്ടനാക്കി.
പതിനെട്ടാം നൂറ്റാണ്ടിൽ തിരുവിതാംകൂർ രാജാക്കന്മാർ നീരാഴി കൊട്ടാരം പരിഷ്കരിച്ച്, 1766-ൽ ഹൈദർ അലിയുടെ കുപ്രസിദ്ധമായ ആക്രമണത്തിനിടെ, പരപ്പനാട് കൊട്ടാരം പലായനം ചെയ്ത രാജകുമാരന്മാരെയും മലബാറിലെ രാജകുടുംബത്തിലെ രാജകുമാരന്മാരെയും പാർപ്പിച്ചു.
അവലംബങ്ങൾ ↑ http://books.google.ae/books?id=nxtnsT8CdZ4C pg=PA212 lpg=PA212 dq=neerazhi+palace source=bl ots=XQYaK3U8eh sig=AsmiAAR6UICZEVJ9-2E72UCnRqs hl=en sa=X ei=CkWaUuT7FoXQhAfi0YH4DA ved=0CCgQ6AEwADgK#v=onepage q=neerazhi%20palace f=false Encyclopaedia of Tourism Resources in India, Volume 2 ↑ http://www.thehindu.com/todays-paper/tp-features/tp-propertyplus/a-palace-within-means/article4083547.ece ↑ History of Travancore from the Earliest Times - P. Shungoonny Menon - ISBN 8120601696 - Published By: Asian Educational Services ↑ Menon, P Shungoonny (1878).
History of Travancore from the Earliest Times by P Shungoonny Menon (Dewan Peishcar of Travancore).
105, Mount road, Madras: Higginbotham and Company.
pp. 152, 153.
നീരാൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Cassine_kedarnathii
സെലാസ്ട്രേസീ (Celastraceae) സസ്യകുടുംബത്തിൽപ്പെടുന്ന വൻവൃക്ഷമാണ് നീരാൽ .
( ശാസ്ത്രീയനാമം : Cassine kedarnathii ) .
ധാരാളം ജലം സംഭരിച്ചു വയ്ക്കുന്നതിനാൽ ഈ വൃക്ഷത്തെ തണ്ണിമരം അഥവാ നീരാൽ എന്നും വിളിക്കുന്നു.
കേരളത്തിൽ അത്യപൂർവമായ ഈ വൃക്ഷം സൈലന്റ്‌വാലി വനാന്തരങ്ങളിൽ വിരളമായി കാണപ്പെടുന്നുണ്ട്.
80-100 വർഷം വരെ ആയുസ്സുള്ള ഈ വൃക്ഷത്തിന്റെ പ്രജനനം അത്യപൂർവമായെ നടക്കാറുള്ളൂ.
വംശനാശഭീഷണി നേരിടുന്ന ഈ വൃക്ഷത്തിൽ പുഷ്പങ്ങളും കായ്കളും ഉണ്ടാകാറുണ്ടെങ്കിലും തൈകൾ മുളയ്ക്കാത്തതിനാലാണ് വംശനാശഭീഷണി നേരിടുന്നത്.
അത്യപൂർവമായ ഈ വൃക്ഷത്തെപ്പറ്റിയുള്ള പഠനങ്ങൾ പുരോഗമിച്ചു വരുന്നു.
കേരളത്തില് തന്നെ അഞ്ചിൽ കൂടുതൽ കണ്ടതായി അറിവില്ല.
1993-ൽ സൈലന്റ്വാലി വനാന്തരങ്ങളിൽ നീരാൽ വൃക്ഷത്തെ കണ്ടെത്തി നാമകരണം ചെയ്തത് കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ടിലെ ഗവേഷകനായ ഡോ. ശശിധരനാണ്.
ഇവിടെ ധാരാളം നീരുറവകളുള്ള സ്ഥലത്താണ് ഈ വൃക്ഷം സമൃദ്ധമായി വളരുന്നത്.
വരൾച്ച അനുഭവപ്പെടുന്നപ്രദേശങ്ങളിൽ ഇതു വളരുന്നില്ല.
30 മീറ്ററോളം ഉയരത്തിൽ വളരുന്ന നീരാലിന്റെ കാതലിന് ഈടും ഉറപ്പും കുറവാണ്.
പട്ടയ്ക്ക് ചാരകലർന്ന തവിട്ടു നിറമാണ്.
ഇലകൾ ഏകാന്തരമായാണ് വിന്യസിച്ചിരിക്കുന്നത്.
കട്ടിയുള്ള ഇലകളാണ്.
ഇലഞെട്ടിനു് രണ്ടു സെ.
ഞെട്ടിനു വളവുണ്ട്.
എട്ടു സെ.
മീറ്റർ നീളവും നാലു സെ.
മീറ്റർ വീതിയുമുണ്ട്.
മഞ്ഞുകാലത്ത് പൂക്കളുണ്ടാവും.
മേയ്-ജൂണിൽ കായകള് പാകമാകും.
ഫലത്തിനുള്ളില് ഒരു വിത്താണ് ഉള്ളത്.
തൈകൾ മുളയ്ക്കാത്തതിനാലാണ് വംശനാശഭീഷണി നേരിടുന്നത്.
അവലംബം ↑ http://mal.sarva.gov.in/index.php?title=%E0%B4%A8%E0%B5%80%E0%B4%B0%E0%B4%BE%E0%B4%B2%E0%B5%8D%E2%80%8D%5Bപ്രവർത്തിക്കാത്ത+കണ്ണി%5D 1 2 നീരാൽ- ആർ. വിനോദ്കുമാർ, കൂട് മാസിക, ഒക്ടോബർ 2013 പുറത്തേക്കുള്ള കണ്ണികൾ കൂടുതൽ വിവരങ്ങൾ ഫ്ലിക്കറിലെ ഒരു ചിത്രം http://parambikulam.org/ebook/research%20%2818%29.pdf വിക്കിസ്പീഷിസിൽ Cassine kedarnathii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cassine kedarnathii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നീരാൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നീരുറവകൾക്ക് ഒരു ഗീതം
ജി.എൻ. പണിക്കർ രചിച്ച ചെറുകഥാസമാഹാരമാണ് നീരുറവകൾക്ക് ഒരു ഗീതം .
ഈ കൃതിക്ക് 1982-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
നീരോട്ടക്കാരൻ ഇംഗ്ലീഷ് വിലാസം https://ml.wikipedia.org/wiki/Zygonyx_iris
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരിനം കല്ലൻ തുമ്പിയാണ് നീരോട്ടക്കാരൻ ( ശാസ്ത്രീയനാമം : Zygonyx iris ) .
വെള്ളച്ചാട്ടങ്ങൾ നിറഞ്ഞ അരുവികളിലും തോടുകളിലുമാണ് ഇവ പ്രജനനം നടത്തുന്നത് .
പെൺതുമ്പികൾ വേനൽക്കാലത്ത് ചെറിയ തോടുകളിൽ മുട്ടയിടുന്നു.
ലാർവകൾ വളരുന്ന മുറക്ക് കുറച്ചുകൂടി വലിയ തോടുകളിലെക്കും പുഴകളിലെക്കും സഞ്ചരിക്കുകയും അവിടെവച്ച് തുമ്പിയായി മാറുകയും ചെയ്യും.
ലാർവകൾക്ക് കല്ലുകളിൽ കയറുവാനുള്ള കഴിവുണ്ട് .
ആൺതുമ്പികൾ പലപ്പോളും തോടുകൾക്കും അരുവികൾക്കും മുകളിലൂടെ നിർത്താതെ പറക്കുന്നതു കാണാം.
ചിലപ്പോൾ ഇണകളോടോത്തു ജലപ്പരപ്പിനു മുകളിലൂടെ താന്നു പറക്കും.
അപ്പോൾ പെൺതുമ്പികൾ ഇടക്കിടക്ക് വാൽഭാഗം വെള്ളത്തിൽ മുട്ടിച്ചു മുട്ടയിടും ഉപവർഗങ്ങൾ
ധാരാളം ഉപവർഗങ്ങളെ കണ്ടെത്തിയിട്ടുണ്ട്.
പക്ഷെ അത് ഭൂമിശാസ്‌ത്രപരമായ വ്യത്യാസംമാത്രമാണോ അതോ ശരിക്കുമുള്ള ഉപവർഗങ്ങൾ തന്നെയാണോ എന്ന് ഉറപ്പില്ല .